Parempaa sijaintia on vaikea kuvitella. Sopivasti sivussa pahimmasta ryysiksestä, mutta kuitenkin aivan naapurustossa löytyy kymmeniä ja taas kymmeniä erilaisia ravintoloita ja kauppoja. Majapaikan edessä on raitiovaunu 8:n pysäkki, josta pääsee halutessaan härdellin ytimeen Piazza Venetsialle. Asunnossa on hyvät tilat ja tarvittavat fasiliteetit. Ainoa kritiikin aihe on aitoon italialaiseen tyyliin toimiva kuuman veden varaaja, jonka tuottama vesi ei pysynyt tasalämpöisenä vaan vaati suihkussa käydessä jatkuvaa säätöä.